     มาค่อนข้างที่จะหลายรอบมาก คุณแม่ก็ชอบอาหารที่นี่ค่ะ เป็นเหมือนอาหารที่มีการดัดแปลงจนเกิดเมนูใหม่ๆไปในทางที่ดีนะคะ หรือจะมากับเพื่อนเป็นกลุ่มก็โอเคเลย มีทั้งร้านอาหารและร้านกาแฟในตัว บรรยากาศและการตกแต่งร้านที่ดูเป็นระเบียบและยังคงแบบดั้งเดิมไว้ นั่งทานด้านในห้องแอร์เย็นๆในตอนกลางวัน ส่วนตอนกลางคืนก็นั่งด้านนอกสบาย รับลมธรรมชาติ มียุงนิดหน่อย แต่ทางร้านมีพัดลมขนาดใหญ่เป่าขา ไม่ฟุ้งกระจายผมสยายพันคอนะคะ สาวๆสวยทุกโมเม้นได้เลยค่ะ 

     สำหรับสถานที่การไป พูดเลยว่ากด GPS ทุถกรอบ แม้จะไปบ่อยก็ตาม เพื่อความชัวร์ เพราะทางร้านเข้าได้หลายด้านมาก ขออภัยจริงๆ ที่อธิบายทางไม่ได้นะคะ 

เมนู:
     - หมี่กรอบโบราณ ทางร้านเคลมว่าเป็นสูตรของคุณยายด้วย อัยยะ ลองสิ รออะไร พอได้มาก็ดูท่าทางจะจริง หมี่กรอบสีไม่ส้มแบบที่เคยพบเจอ แบบนี้ดี ไม่ใส่สีแน่นอน ได้แบบไหนก็สีนั้นเลย ขนาดจานนี่ใหญ่พอควร ทานสองท่านอาจมีจุกได้ค่ะ ด้านข้างจานเป็นถั่วงอก บางทีก็ดีที่ตัดหวานได้บ้าง แต่หมี่กรอบสมชื่อกับสูตรคุณยายจริงๆนะคะ ไม่ช่รสโดดหวานอย่างเดียว ใช้ส้มซ่าในการปรุงอาหารด้วยเป็นการแน่ เพราะรสชาติส้มซ่าออกอย่างสัมผัสได้ หมี่กรอบผัดได้ไม่เหนี่ยว ตักออกง่าย เมนูนี้ดีนะคะ เป็นเมนูทานเล่นไปได้ อยากให้หาส้อมและช้อนขนาดใหญ่เสิร์ฟพร้อมจานนี้ซะจริงๆ เพราะการที่จะตักหมี่กรอบที่มีความเหนี่ยวและคับจานขนาดนี้ ช้อนอย่างเดียวมีกระเด็นอ่ะ และจะใช้ช้อนตัวเองพร้อมส้อมที่ผ่านการทานแล้วก็ใช่เรื่อง ต้องขอช้อนส้อมใหม่ทุกครั้ง แต่อยากได้ที่มีขนาดใหญ่กว่าช้อนส้อมปกติซะหน่อย การตักหมี่กรอบไม่ให้กระเด็นก็ไม่ใช่เรื่องยากอีกต่อไป

     - ข้าวผัดโป๊ะแตก จานกำลังพอดีสำหรับมื้ออาหารเลย เรียกว่าจานเดียวอิ่มละ ปริมาณ 1 ถ้วยค่ะ จัดจานสวยด้วยค่ะ ผัดข้าวไม่เลอะ ไม่แฉะ โดยรวมๆทะเลที่มาผัดก็ดูสดดี ลักษณะประมาณต้มยำกุ้ง แต่รสชาติจะออกอ่อนกว่าหน่อย ไม่เผ็ด บีบมะนาวเป็นอันจบ จานนี้ก็อร่อยอีกละ

     - สเต็กแซลมอน เติมโอเมก้า 3 ให้ร่างกาย ขนาดปลา (ถ้าดูจากความยาว) ก็โอเค ความหนาไม่หนามาก เนื้อปลามีความมันออกมา ลายของอเตากระทบกับเนื้อปลาสวยเป็นริ้ว ไขมันดีที่ได้จากปลาไม่อ้วนหนักหนาอะไรนะคะ สาวๆไม่ต้องเอากระดาษเทชชูมาซับน้ำมันปลาออกนะ อุ๋มทานแบบไม่ต้องปรุงใดๆ แค่โรยพริกไทยดำลงไปก็อร่อยแบบคุณประโยชน์แน่นจาน แหมะ เสิร์ฟกับเฟรนฟายนี่สิ ตัวอ้วนมาละ ทานคำสองคำพอ ก็ทอดดีค่ะ กรอบ แม้จะทิ้งตากลมไว้พอสมควร ส่วนผักสดก็สะอาด ไม่มีใบเหี่ยวค่ะ

     - พล่าปลากะลงทอด เสิร์ฟมาอย่าพึ่งตกใจสีสัน อาจสีเข้มเหมือนจะเผ็ด แต่ไม่เลย ออกหวานนำนิดๆด้วยซ้ำ สีของพริกเผาที่ดูสวย ชวนทาน ปลากะพงอาจมีก้างบ้าง ทานต้องระวังนะคะ ที่ชอบคือสมุนไพรไทยมาเต็ม ตระไคร์ซอยเยอะมาก หอมแดง พริกแห้ง มีเม็ดมะม่วงหิมพานด้วย โรยหน้าด้วยผักชีสด จานนี้อย่าทิ้งไว้นาน น้ำยำแทรกตัวปลาเมื่อไหร่ ปลาจะไม่กรอบเลย ทานคู่กับข้าวสวยหรือจะเอาเป็นเมนูทานเล่นก็ได้ค่ะ อร่อยเหมือนกัน 

     - ต้มยำไข่กระต๊าก ลักษณะคือต้มยำพริกเผาใส่ไข่นั่นเอง รสออกหวานนำนิดๆ แต่มันเข้ากันดีกับเมนูนี้ค่ะ เสิร์ฟในหม้อไฟ เดือดร้อนๆ ชอบที่มีเห็ดฟางเยอะ กุ้งก็ขนาดไม่ขี้เหล่เลย ทานได้เป็นครอบครัว 4 ท่านเลยค่ะ เพราะปริมาณเยอะมาก 

     - กุ้งย่างตะไคร้น้ำปลาหวาน เมนูนี้เก๋มากค่ะเอากุ้งขนาดกลาง 5 ตัว มาเสียบในตระไคร้ แล้วนำไปปรุงรสและย่าง โรยด้วยตระไคร้ซอย บ้านเราชอบสมุนไพรไทย ตระไคร้เยอะก็ยิ่งดี ส่วนน้ำปลาหวานก็ไม่ได้หวานแบบจิ้มในมะม่วงนะคะ หวานแบบของคาว อร่อย เอาอีกละ เป็นเมนูทานเล่นก็ได้ ทานข้าวก็ดี เสิร์ฟบนใบตองด้วย ชอบมาก 

     - ก๋วยเตี๋ยวผัดมันกุ้ง เป็นเส้นใหญ่ผัดนะคะ มันกุ้งไม่ได้ดูออกว่าสีส้มจี๊ดจานอะไรแบบนั้น ลักษณะเหมือนผัดซีอิ๊วกุ้ง ที่อร่อยกลมกล่อม แปลกตรงที่ด้านบนโรยเหมือนปลาทาโร่ด้วย 

     - เนื้อปลากระพงผัดฉ่า เนื้อปลาเป็นแบบไม่มีก้างนะคะ ช้นใหญ่ เครื่องผัดฉ่าถึงจริงๆ ร้านนี้ต้องยกใหญ่ว่าสมุนไพรแน่น กะเพรา ใบมะกรูด กระชาย พริกแดงซอย ผัดเข้าด้วยกัน เนื้อปลาพอสะดุ้งไฟ ไม่สุกเกิน อร่อยมากค่ะ 

     - หมูกรอบทอดน้ำปลา ครั้งแรกที่ได้ลิ้มลองเมนูนี้ ใจจริงก็ไม่ได้จะสั่งหมูกรอบเล้ยยย เพราะเป็นเมนูอ้วยชัดๆ มันก็เยอะ แต่ได้ลองทานแล้วคุ้มกับความอ้วนจริงๆ อร่อยมากค่ะ หมูกรอบเยอะมาก ทอดแบบไม่เยิ้มน้ำมันนะคะ มีน้ำจิ้มออกแนวเปรี้ยวหวานมาด้วย (อุ๋มกลัวอ้วน ต้องหั่นมันออก) ไม่ทราบว่าทอดยังไง อันนี้เดาได้ยาก เพราะหมูกรอบไม่ใช่เค็มน้ำปลาตามชื่อ แต่สามารถทานเปล่าๆได้เลย 

     - แกงจืดไข่น้ำ เมนูที่ดูเหมือนง่าย แต่อร่อยยาก ไข่น้ำที่ทอดไว้ก่อนเล็กน้อยแล้วนำมาใส่ แต่ร้านนี้เหมือนไม่ได้ใช้วิธีเช่นนั้น เพราะไข่น้ำไม่มีน้ำมันลอยหน้าให้เห็น และน้ำซุปใสน่าทานมาก ไม่เค็ม ทานซดน้ำซุปได้ไม่ต้องพึ่งข้าว 

     วันนี้จัดมาให้หลายเมนูมาก แต่ไม่ใช่ทานวันเดียวนะคะ พุงแตกแน่แบบนั้น มาเป็นครอบครัวและหลายๆรอบค่ะ บางทีมากับเพื่อนสาวสองคน ทานก็แทบจะเกี่ยงกันละ เพราะจานใหญ่ ถ้ามา 2 ท่าน แนะนำเมนูจานเดียว อร่อยแทบทุกอย่าง เคยสั่งพวกสปาเก็ตตี้ก็อร่อยค่ะ แต่ถ้าเป็นสาวทานเก่ง สั่งแบบอุ๋มเลย เมนูทานเล่นเยอะมากวันนี้ บ้านอุ๋มเอามาจานจริงจังซะเลย เขียนยาวหน่อยเพราะมีหลายเมนู ลองมาทานดูดีกว่าค่ะ เพราะมากี่ครั้งก็ประทับใจในอาหารทุกครั้ง มื้อกลางวันอุ๋มโทรไปจองโต๊ะไว้ก่อน จะได้ไม่ต้องรอโต๊ะ เพราะร้านนี้แม้จะอยู่ในซอย แต่คนเยอะนะคะ วันนี้อิ่มแล้ว ไปก่อนค่ะ ^________^
     